Ericu950/Stoicheia-meter-silver huggingface dataset:
ὅτι τεῖχος ἄρρηκτον τοῖς πεπορθημένοις ἐκτίσθη παρὰ θεοῦ 0 ·
ὅτι λιμὴν τοῖς χειμαζομένοις ἀνεφάνη ·
ὅτι τοῖς ἐν σκότει πυρσὸς ἀνήφθη 0 ·
ὅτι ὅπλον ἀήττητον τοῖς ἀσθενέσιν ἐχαλκεύθη 0 ·
ὅτι καταφύγιον τοῖς δεδιωγμένοις εὑρέθη 0 .
Εὔκαιρον οὖν εἰπεῖν καὶ σήμερον 0 ·
δόξα ἐν ὑψίστοις θεῷ καὶ ἐπὶ γῆς εἰρήνη ἐν ἀνθρώποις εὐδοκία 0 .
σήμερον ἀγάλλεται τὰ ξύλα τοῦ παραδείσου καὶ τοῖς κλάδοις προσκροτεῖ ·
ὅτι εὕρηται φάρμακον τῷ ξύλῳ τῆς παρακοῆς 0 ·
ὅτι νῦν καλῶς τρυγᾷ τὸ ξύλον τῆς ζωῆς ὁ Ἀδὰμ καὶ ζήσεται εἰς τὸν αἰῶνα ·
ὅτι πάλιν ἐντρυφᾷ τοῖς τοῦ παραδείσου ἀγαθοῖς ὁ ἄνθρωπος ἐκ τοῦ παραδείσου ἐκβληθείς 0 .
ταύτην ἄγω τὴν ὑπερκόσμιον ἑορτήν , ὅτι ἤγειρε κύριος κέρας σωτηρίας τῷ λαῷ αὐτοῦ .
σταυρὸς γὰρ καὶ ἀέρι τυπούμενος τοσοῦτον ἰσχύει , ὅσον καὶ ἡ πίστις χωρεῖ .
τοῦτον ὀρρωδοῦσι δαίμονες καὶ εἰς φυγὴν τρέπονται τὸ ἐν αὐτῷ θεωροῦντες μυστήριον .
Οὗτος στήριγμα κόσμου , σωτηρία ψυχῶν , ὅπλον ἀριστεύουσιν ·
οὗτος τὸ ὕψος καὶ τὸ βάθος καὶ τὰ ἐφ ἑκάτερα πέρατα τῆς οἰκουμένης ἁγιάζει .
τοῦτον ὡς κλίμακα εἶδεν ὁ Ἰακὼβ καὶ τοὺς ἀγγέλους ἀναβαίνοντας καὶ καταβαίνοντας ἐπ αὐτόν 0 ·
δι αὐτοῦ γὰρ ἡ ἔχθρα κατελύθη καὶ εἰρήνη ἐβραβεύθη οὐρανίοις καὶ ἐπιγείοις καὶ κατέρχονται μὲν ἄγγελοι ἐπαλείφοντες τοὺς ἀγωνιστάς , ἀνέρχονται δὲ οἱ τῆς εὐσεβείας ἐργάται τὰ βραβεῖα τῆς ἄνω κλήσεως ἀπολαμβάνοντες παρὰ τοῦ ἀγωνοθέτου θεοῦ .
διὰ τοῦτο φησίν ·
ὁ δὲ κύριος ἐπε στήρικτο ἐπ αὐτῆς .
τοῦτον προτυπώσας Μωϋσῆς τὸν Ἀμαλὴκ ἐτροπώσατο .
καταπολεμοῦντα γὰρ καὶ θραύοντα τὸν λαὸν ἰδὼν τὸν ἐχθρὸν καὶ τοῖς ὅπλοις ἐκπορθοῦντα τὴν παρεμβολὴν οὐδεμίαν εὕρετο τοῦ κακοῦ ἀνθρωπίνην βοήθειαν καὶ ἐποχὴν τῶν συμφορῶν .
ὅθεν τὴν μὲν διάνοιαν πρὸς τὸν θεὸν ἀνύψωσε , τοὺς δὲ πόδας πρὸς τὴν ἀκρώρειαν ἐκίνησε τοῦ σκοπέλου καὶ οὕτως τὸ ἀήττητον σύμβολον τοῦ σταυροῦ κατὰ τῶν ἀντιπάλων ἐπάρας τῇ ἐπεκτάσει τῶν χειρῶν δι αὐτοῦ τοὺς ἐχθροὺς ἠμύνατο καὶ τὴν ἀοίδιμον τοῦ σωτῆρος νίκην , λέγω δὲ τὴν ἐπὶ τοῦ σταυροῦ , διὰ τῆς νίκης προεμήνυσεν .
ἀλλ ἀντιλέγουσι τῷ λόγῳ οἱ ἐχθροὶ τοῦ σταυροῦ τοῦ Χριστοῦ , ὧν τὸ τέλος ἀπώλεια , φάσκοντες εὐχῆς εἶναι εἰκόνα τὴν ἔκτασιν τῶν χειρῶν τοῦ προφήτου καὶ οὐ τοῦ σταυροῦ 0 .
ἀλλ οὐ τῇ προσειχῇ τὴν νίκην ἐπέγραψεν ὁ λόγος , ἀλλὰ τῇ εἰκόνι καὶ τῷ σχήματι τῶν χειρῶν ·
ἀνέβη Μωϋσῆς εἰς τὸ ὄρος καὶ ἥπλωσε τὰς χεῖρας αὐτοῦ καὶ ἐγένετο , ἡνίκα ἐξέτεινε ὁ Μωϋσῆς τὰς χεῖρας , ἐνίκα δ  Ἰσραήλ , καὶ ἡνίκα κατετίθει τὰς χεῖρας , ἐνίκα ὁ Ἀμαλήκ .
Εἰ τοίνυν εὐχῆς τὸ ἔργον , ἐχρῆν εἰπεῖν καθάπερ καὶ ἐν Αἰγύπτῳ 0 ·
ἐξέτεινε Μωϋσῆς τὰς χεῖρας πρὸς τὸν θεὸν καὶ ἐνίκησεν Ἰσραήλ .
νυνὶ δὲ οὐχ οὕτως , ἀλλὰ τὴν προσευχὴν παρεῖκεν , οὐχ ὡς ἄχρηστον , ἀλλ ὡς ὀφείλουσαν παραχωρῆσαι τῇ εἰκόνι τοῦ σταυροῦ τὴν νίκην ταύτην ἐπιγραφῆναι .
ἐν μὲν γὰρ τῇ Αἰγύπτῳ , φησίν , ἐβόησε Μωϋσῆς πρὸς τὴν θεὸν καὶ ἐκόπασεν ἡ ὀργή , ἐνταῦθα δὲ οὐχ οὕτως 0 .
Εἰ γὰρ ἐκβιάζει τὸν λόγον , ἀπρόσδεκτον ποιεῖς τοῦ προφήτου τὴν εὐχήν .
τὸ γὰρ ἀναγαγεῖν καὶ καταγαγεῖν πλειστάκις τὰς χεῖρας οὐκ εἰσακουομένου , ἀλλὰ μὴ εἰσακουομένου σημεῖον 0 .
ἀλλ  ἔκαμε , φησί , Μωϋσῆς τῷ βάρει νικώμενος ·
καλῶς γε λίαν , ἀλλ ὁ τύπος τοῦ ἑκουσίου καὶ ἀοιδίμου πάθους οὐκ ἔκαμεν 0 .
διὰ γοῦν τοῦτο , ἵνα μὴ λυθείσης τῆς εἰκόνος λυθῇ καὶ ἡ νίκη , ἵσταται Ἀαρὼν καὶ Ὢρ καὶ ἐκούφιζον αὐτοῦ τὰς χεῖρας .
δορυφορεῖ τοίνυν τὴν εἰκόνα τοῦ σταυροῦ ἱερωσύνη τε καὶ βασιλεία , ὅτι ὁ μὲν Ἀαρὼν τῆς ἱερωσύνης ἐπέχει τάξιν , ὃ δὲ Ὢρ τῆς βασιλικῆς αὐλῆς πρεσβεῖα ἔφερεν .
ὁρᾷς , ὦ Ἰουδαῖε , διὰ τῶν τύπων φαιδρῶς λάμπουσαν τὴν ἀλήθειαν ;
Εἶδες γάρ ποτε τινὰ προσευχόμενον τῷ θεῷ ταὶ παρ ἄλλων ὑποστηριζόμενον καὶ ταῦτα καθήμενον ;
ἀλλὰ περὶ τούτου μὲν ἀρκούντως ἔχει ὁ λόγος τοῖς μὴ κνηθομένοις τὴν ἀκοὴν καὶ ἀποστρεφομένοις τὸν λόγον τῆς ἀληθείας .
πάλιν τοῦ σταυροῦ ὁ τύπος ἐγλύκανε Μερρᾶς τὸ ὕδωρ ·
ὑπέδειξε κύριος τῷ Μωϋσῇ ξύλον καὶ ἐνέβαλεν εἰς τὸ ὕδωρ καὶ ἐγλυκάνθη τοῦτο ·
καὶ τοὺς ὄφεις ἐδίωξε τοῦ λαοῦ ·
ἀπέστειλε γάρ , φησίν , εἰς αὐτοὺς ὁ θεὸς διὰ τὸν γογγυσμὸν αὐτῶν ὄφεις θανατοῦντας .
τί οὖν ὁ μέγας ἐκεῖνος καὶ σοφώτατος Μωϋσῆς οὐκ ἀντιτάσσεται τῷ θείῳ προστάγματι οὐ δ ἀντιμάχεται τῇ κελεύσει τοῦ θεοῦ τυραννικῶς καὶ χερσὶ σταυροτύποις πάλιν ἀποκωλύει τὴν ὀργήν ;
ἐκεῖ μὲν γὰρ κατὰ τοῦ μὴ θεόθεν κεκινημένου τὸ θεῖον ἐπαίρει ὅπλον , ἐνταῦθα δέ , ἐπειδὴ θεόθεν ἡ ἀπόφασις , τὴν θείαν ὑπεισέρχεται φιλανθρωπίαν καὶ λιταῖς ἐξιλάσκεται τὴν ἀπειλὴν καὶ ἴαμα ἐπιτίθησι ὡς μάλαγμα τῇ ὀργῇ τοῦ παίοντος τὸ πρόσταγμα 0 ·
λέγει γάρ ·
ποίησον ὄφιν χαλκοῦν καὶ στήσεις αὐτὸν ἐπὶ σημείου καὶ ἔσται , ἐὰν δάκῃ ὄφις ἄνθρωπον , πᾶς ὁ δεδηγμένος αὐτὸν ἰδὼν ζήσεται .
τί ἐπαγγέλλεται ἡ σκιά ;
πῶς ἡ εἰκὼν τοῦ ἐπικαταράτου ζωὴν ἤνεγκε τοῖς ὑμετέροις προγόνοις ;
ὦ ἀνόητοι καὶ ἀπειθεῖς τῇ καρδίᾳ , ἕως τίνος ἀντιλέγετε τῇ ἀληθείᾳ ;
ἀγαπητὲ τοῦ σκότους καὶ ἐχθρὲ τοῦ φωτός , διὰ τί σκανδαλίζῃ εἰς τὸν σταυρὸν τοῦ Χριστοῦ ;
διὰ τί ἐγὼ τοῖς σοῖς ἐμμένω καὶ τὰς ἱστορίας δέχομαι καὶ ὄφιν νεκρὸν χαλκοῦν , βρύοντα ζωὴν τοῖς θνήσκουσιν ἀνθρώποις ;
πιστεύω καὶ οὐκ ἐξανίσταμαι τοῦ λόγου ·
σὺ δὲ οὐ δὲ τῇ τυπικῇ ἱστορίᾳ τοῦ λόγου στοιχεῖς καὶ τῇ ἐκβάσει τῆς ἀληθείας ἀντιλέγεις .
διὰ τί ἀσέβειαν ἡγῇ τὴν εἰς Χριστὸν εὐσέβειαν καὶ φάσκεις ·
γέγραπται ·
ἐπικατάρατος ὁ κρεμάμενος ἐπὶ ξύλου 0 ;
Οὐκ ἤκουσας ἐπὶ τοῦ ὄφεως ·
ἐπικατάρατος σὺ ἀπὸ πάντων τῶν θηρίων 0 ;
πῶς οὖν ἡ εἰκὼν τοῦ ἐπικαταράτου ἤνεγκε τῷ λαῷ ἐν συμφορᾷ χειμαζομένῳ σωτηρίαν ;
ἆρα οὐκ ἦν ἀξιοπιστότερον εἰπεῖν , ἐάν τις ὑμῶν δηχθῇ , βλέψει εἰς τὸν οὐρανὸν ἄνω πρὸς τὸν θεὸν καὶ σωθήσεται ἢ εἰς τὴν σκηνὴν τοῦ θεοῦ καὶ ῥυσθήσεται ;
ἀλλὰ ταῦτα πάντα παριδὼν μόνην τοῦ σταυροῦ τὴν εἰκόνα ἔπηξε καὶ ταύτην διὰ τοῦ ἐπικαταράτου ὄφεως .
διὰ τί οὖν ταῦτα ἐποίει Μωϋσῆς εἰπὼν τῷ λαῷ ·
οὐ ποιήσεις σεαυτῷ γλυπτὸν οὐ δὲ χωνευτὸν οὐ δὲ πᾶν ὁμοίωμα , ὅσα ἐν τῷ οὐρανῷ ἄνω καὶ ἐν τῇ γῇ κάτω καὶ ὅσα ἐν τοῖς ὕδασιν ὑποκάτω τῆς γῆς 0 1 2 ;
ἀλλὰ τί ταῦτα πρὸς τὸν ἀγνώμονα φθέγγομαι ·
αὐτὸν ἐρωτῶ τὸν νομοθέτην .
Εἰπέ , ὦ πιστότατε θεοῦ θεράπον , ὃ ἀπαγορεύεις ποιεῖς , ὃ ἀνατρέπεις κατασκευάζεις ;
ὁ λέγων οὐ ποιήσεις γλυπτόν , ὁ τὸν χωνευθέντα βοῦν κατελάσας , σὺ ὄφιν χαλκουργεῖς ;
καὶ τοῦτο οὐ λάθρα , ἀλλὰ ἀναφανδὸν καὶ πᾶσι γνωστῶς 0 ;
ἀλλ  ἐκεῖνα , φησίν , ἐνομοθέτησα , ἵνα ἐκκόψω τὰς ὕλας τῆς ἀσεβείας καὶ τὸν λαὸν ἀπαγάγω πάσης ἀποστασίας καὶ εἰδωλολατρείας , νυνὶ δὲ χωνεύω τὸν ὄφιν χρησίμως εἰς προτύπωσιν τῆς ἀληθείας .
καὶ καθάπερ σκηνὴν ἔπηξα καὶ τὰ ἐν αὐτῇ πάντα καὶ Χερουβεὶμ ὁμοίωμα τῶν ἀοράτων διεπέτασα εἰς τὰ ἅγια ὡς τύπον καὶ σκιὰν τῶν μελλόντων , οὕτως καὶ ὄφιν ἐστήλωσα εἰς σωτηρίαν τῷ λαῷ , ἵνα διὰ τῆς πείρας τούτων προγυμνασθῶσι τοῦ σημείου τοῦ σταυροῦ τὴν εἰκόνα καὶ τὸν ἐν αὐτῷ σωτῆρα καὶ λυτρωτὴν μάθωσιν .
καὶ ὅτι ἀψευδέστατος ὁ λόγος , ἀγαπητέ , ἄκουε τοῦ κυρίου τοῦτο βεβαιοῦντος καὶ λέγοντος 0 ·
καθὼς Μωϋσῆς ὕψωσε τὸν ὄφιν ἐν τῇ ἐρήμῳ , οὕτως δεῖ ὑψωθῆναι τὸν υἱὸν τοῦ ἀνθρώπου , ἵνα πᾶς ὁ πιστεύων ἐπ αὐτῷ μὴ ἀπόληται , ἀλλ ἔχῃ ζωὴν αἰώνιον .
Εἰπέ , ὦ ἀνόητε Ἰουδαῖε , τί σκανδαλίζῃ εἰς τὸν σταυρὸν τοῦ Χριστοῦ , ὃν σὺ ἔπηξας ;
διὰ τί τὸ μὲν σημεῖον ἐκεῖνο ἐγκατέχεις καὶ τὸν ἐπ αὐτῷ ὄφιν φυλάττεις καὶ τούτῳ ἐθυμίας ἕως τῶν ἡμερῶν Ἑζεκίου τοῦ βασιλέως , τῇ δὲ ἀληθείᾳ ἀντιπίπτεις ;
καὶ ταῦτα μετὰ τὴν ἐπιστροφὴν τῆς οἰκουμένης , μετὰ τὴν λάμψασαν διὰ τοῦ σταυροῦ ἐν παντὶ κόσμῳ τῆς εὐσεβείας κατάστασιν , μετὰ τὴν πίστιν τῶν ἐθνῶν καὶ τὴν ἔγερσιν καὶ ἁγιασμὸν τῶν ἐκκλησιῶν καὶ τὴν εὐλογίαν τοῦ θεοῦ ἐπὶ τὸν λαὸν αὐτοῦ 0 .
ἀλλ  ἐρεῖ πάλιν ὁ ἀγνώμων ·
εἰ ἐπικατάρατος πᾶς ὁ κρεμάμενος ἐπί ξύλου , πῶς εὐλογία ἀπὸ τοιούτου δοθήσεται τοῖς πιστεύουσιν εἰς αὑτὸν 0 ;
ἀκήκοας ἤδη πολλάκις καὶ οὐ πιστεύεις , ὅτι εἰκὼν ἦν τῆς τοῦ Χριστοῦ οἰκονομίας ὁ τύπος τοῦ ὄφεως κατὰ τόνδε τὸν λόγον ·
ὥσπερ ἐκεῖνος ὁ τύπος τοῦ ὄφεως ἰόν τε καὶ πονηρίαν οὐκ εἶχεν ὄφεως , οὕτω καὶ ὁ σωτὴρ ἐν ὁμοιώματι σαρκὸς ἁμαρτίας ἐπιφανεὶς ἔξω ἦν πάσης ἁμαρτίας κατακρίνων τὴν ἁμαρτίαν ἐν τῇ σαρκί , τουτέστι τὸν διάβολον , ἁμαρτίαν γὰρ οὐκ ἐποίησεν οὐ δὲ εὑρέθη δόλος ἐν τῷ στόματι αὐτοῦ .
καὶ καθάπερ ὁ χαλκοῦς ἐκεῖνος ὄφις εἰκόνα μὲν καὶ τύπον εἶχεν ὄφεως , ἰὸν δὲ καὶ πονηρίαν οὐκ εἶχε καὶ ἄλλων ἰοβολούντων αὐτὸς ὑπὲρ τῶν δακνόντων ἐσταυροῦτο , ὁ μὴ δάκνων μη δὲ πλήξας τινά , οὕτως τῶν ἄλλων ἀνθρώπων ἁμαρτησάντων ὑπὲρ πάντων πάσχει ὁ ἀναμάρτητος Ἰησοῦς , ὅπερ μετὰ τῶν ἄλλων ἀπὸ τῶν ἁμαρτιῶν τοῦ λαοῦ ἤχθη εἰς θάνατον καὶ κύριος παρέδωκεν αὐτὸν ταῖς ἁμαρτίαις ἡμῶν .
ἀναμηρύκισαι πάλιν τὸν λόγον 0 .
ὥσπερ ἐκεῖ ἄλλοι οἱ ἐξ ἁμαρτιῶν δακνόμενοι καὶ θνήσκοντες καὶ ἄλλος ὁ ὑπὲρ αὐτῶν σταυρούμενος εἰς τὸ σῶσαι μὲν ἡμᾶς , ἀπολέσαι δὲ τοὺς καταφθείροντας τὸ γένος ἡμῶν , καὶ ὥσπερ ἐκεῖ δύο συνέβαινε τοὺς μὲν θανατοῦντας καταργεῖσθαι , τοὺς δὲ θνήσκοντας ζωοποιεῖσθαι , οὕτως καὶ ἐνταῦθα ἡ τοῦ Χριστοῦ νέκρωσις γέγονε τοῦ μὲν θανάτου νέκρωσις , τοῖς δὲ θνήσκουσι ζωὴν ἀφθαρσίας ἐπήγασεν 0 1 .
Εἰ μὴ Χριστὸς εἰς τὸν Ἅιδην κατέδυσεν , εἰ μὴ ἡ ζωὴ διὰ τοῦ θνητοῦ ἐν θανάτῳ γέγονεν , οὐκ ἂν οἱ ἐν θανάτῳ πρὸς ζωὴν ἐπανῆλθον .
φύσει γὰρ τῆς φθορᾶς προσγενομένης ἐν ἡμῖν ἐκ τῆς παρακοῆς ἀναγκαῖον ἦν τὸν σῶσαι βουλόμενον αὐτὴν τὴν φθοροποιὸν οὐσίαν ἀφανίσαι ·
τοῦτο δὲ οὐκ ἦν ἑτέρως γενέσθαι , εἰ μή περ ἡ κατὰ φύσιν ζωὴ προσεπλάκη τῷ τὴν φθορὰν δεξαμένῳ , ἀφανίζουσα μὲν τὴν φθοράν , ἀθάνατον δὲ αὐτὸν τοῦ λοιποῦ διὰ τῆς πρὸς τὸν θάνατον δι αὐτοῦ συμπλοκῆς ἐν τῇ νεκρώσει τοῦ κατέχοντος αὐτὸν θανάτου ἀνασκευάζουσα παντοδυνάμως .
καὶ τοῦτο Ἐλισσαῖος ἐν Ἰορδάνῃ θαυματουργῶν προεσήμανε διὰ τῶν ὑπερφυῶν σημείων , ἔνθα τῇ καταδύσει τοῦ ξύλου τὴν ἀνάρρησιν τοῦ σιδήρου ἐποιήσατο .
ἀλλὰ γὰρ ἀποδέδεικται σαφῶς , ὅπως ἀποκέκλεισται τοῖς ἐχθροῖς τοῦ σταυροῦ τὸ ὀνειδίζειν ἡμᾶς τὸ σχῆμα τοῦ σταυροῦ .
σὺ δέ , ὦ ἀγαπητέ , ὅταν ἀκούσῃς σταυρὸν καὶ σώματος οἰκονομίαν , πρὸς τὸ ὕψος τῆς τοῦ μονογενοῦς ἐξουσίας ἀνάγαγέ σου τὴν διάνοιαν καὶ μὴ τὸ σχῆμα τὸ διὰ σὲ γενόμενον ταπεινούτω σου τὸ φρόνημα , ἀλλ ἡ φιλανθρωπία τοῦ σώσαντος ἀναγαγέτω σε .
σταυρὸς μὲν γὰρ διὰ σέ , ἀξία δὲ θεοῦ οὐ καθαιρεῖται λόγοις , ἀλλ οἱ καθαιροῦντες ἑαυτῶν ἐργάζονται τὴν καθαίρεσιν καὶ οἱ ὑψοῦντες ἑαυτῶν τὴν εὐτέλειαν εἰς ὕψος ἀνάγουσιν .
δεῦτε τοίνυν ἑορτάσωμεν κοινῇ τὴν τοῦ σταυροῦ ὕψωσιν ·
ἀνεῴχθη γὰρ ἡμῖν ὁ οὐράνιος θησαυρός , ἐφανερώθη τοῖς θνητοῖς τὸ ξύλον τῆς ζωῆς .
βοήσωμεν καὶ ἡμεῖς ·
ἡμῖν δὲ μὴ γένοιτο καυχᾶσθαι εἰ μὴ ἐν τῷ σταυρῷ τοῦ κυρίου ἡμῶν Ἰησοῦ Χριστοῦ 0 .
ποίαν δὲ λέγω καύχησιν ;
τὴν δι αὐτοῦ πρὸς τὸν θεὸν ἡμῶν καταλλαγήν , τὴν τοῦ θεοῦ δ αὐτοῦ πρὸς ἡμᾶς ἄφατον ἀγάπην καὶ φιλανθρωπίαν , ὅτι χάριν ἀντὶ χάριτος δι  αὐτοῦ ἀπειλήφαμεν 0 .
ἡ μὲν γὰρ συναγωγὴ θυμιατήριον καὶ συνθέσεως θυμίαμα ἐν τοῖς ἐπερχομένοις ὑπὲρ τῆς τοῦ λαοῦ σωτηρίας τῷ θεῷ πρεσβευτὴν ἐξέπεμπεν , ὅρκους πατέρων καὶ συνθήκας ἀναμιμνήσκουσα τὸν μηδὲν λανθάνοντα , ἡ δὲ ἐκκλησία τὸν σταυρὸν τοῦ σωτῆρος θυμιατήριον πρὸ προσώπου αὐτῆς τῷ θεῷ καὶ πατρὶ ἀνατείνει , οὐ συνθέτου θυμιάματος ἀτμίδα ἀναδιδόντα , ἀλλὰ τοῦ ἀμνοῦ αὐτοῦ καὶ μονογενοῦς υἱοῦ τὴν θυσίαν εἰς ὀσμὴν εὐωδίας φέροντα ·
οὐχ ὅρκους πατέρων καὶ συνθήκας ἐπαναγινώσκουσα , ἀλλὰ τῆς ἀγάπης αὐτοῦ , ἧς ἠγάπησεν ἡμᾶς , τὸ σημεῖον προτείνουσα , δι ἧς τὸν μονογενῆ αὐτοῦ υἱὸν δέδωκεν ὑπὲρ ἡμῶν , τῷ δὲ υἱῷ τῆς ἀφάτου συγκαταβάσεως καὶ τοῦ ἑκουσίου καὶ σωτηριώδους πάθους ἐν τῇ οἰκείᾳ σαρκὶ τὸν σιγῶντα κήρυκα προσφέρουσα καὶ δι αὐτοῦ ᾄδουσα 0 ·
μνήσθητι τῶν οἰκτιρμῶν σου , κύριε ·
μνήσθητι , ὅτι ἔτι ἁμαρτωλῶν ἡμῶν ὄντων ὑπὲρ ἡμῶν ἀπέθανες ·
μνήσθητι τοῦ ἐν τῷ σταυρῷ τοῦ διαβόλου θριάμβου ·
μνήσθητι τοῦ διὰ σταυροῦ ἐπ ἐμὲ ῥαντισμοῦ , τοῦ ἁγίου καὶ τιμίου καὶ ζωοποιοῦ σου αἵματος ·
μνήσθητι τῆς ἐπ αὐτῷ τοῦ χειρογράφου μου γραμμα τείου διαρρήξεως ·
μνήσθητι τῆς ἐπ αὐτῷ ἐκτάσεως τῶν ἀχράντων σοὺ χειρῶν πρὸς τὸν πατέρα ὑπὲρ τῆς τοῦ κόσμου καταλλαγῆς ·
μνήσθητι τῆς ἐπ αὐτῷ ἐνδόξου καὶ παντίμου ὕβρεως ·
μνήσθητι , ὅτι δι αὐτοῦ ὡς ἐν ἀγκίστρῳ ἐδελέασας τὸν θάνατον λαβεῖν σου τὸ σῶμα πρὸς καθαίρεσιν αὐτοῦ 0 ·
μνήσθητι , ὅτι ὡς ἀετὸς τὰς πτέρυγάς σου ἐν αὐτῷ ἐφήπλωσας ἡμῖν , ἵνα ὑπὸ τὴν σκιὰν αὐτοῦ αὐλιζόμενοι μὴ φοβηθῶμεν ἀπὸ φόβου νυκτερινοῦ μη δὲ ἀπὸ βέλους πετομένου ἡμέρας ἢ πράγματος ἐν σκότει διαπορευομένου 0 ·
μνήσθητι , ὅτι ἐν αὐτῷ ἐπιβὰς κατεπάτησας ἀσπίδα καὶ βασιλίσκον καὶ λέοντα καὶ δράκοντα , ὅπως διὰ σοῦ τοῦ δυνατοῦ ἐν πᾶσιν ἀρχὴν λαβόντες καταπατεῖσθαι δείσουσι καὶ τὴν τοῦ σταυροῦ σκιὰν ἐφ ἡμῶν τῶν προσκυνούντων σὲ τυπουμένην κατ αὐτῶν ·
μνήσθητι ὁ ποιμὴν ὁ καλός , ὅτι ἐπ αὐτῷ τέθεικας τὴν ψυχήν σου ὑπὲρ τῆς ποίμνης σου , ἵνα δι αὐτοῦ ὡς διὰ ῥάβδου ἐξωθῶνται οἱ ψυχοφθόροι λύκοι ἀπὸ τῶν προβάτων σου .
ταῦτα ἐκδυσώπει ὑπὲρ ἡμῶν τὸν αὐτοπαράκλητον , τὸν ἕτοιμον εἰς οἰκτιρμούς , τὸν πρόχειρον εἰς συμπάθειαν .
διὰ ταῦτα ἐγὼ χορεύω , ὅτι σταυρὸς ὑψώθη καὶ οἱ ὑψωθέντες καθ ἡμῶν ἐταπεινώθησαν , ὅτι βασιλικὴ παὶ ἀνεπιχείρητος σφραγὶς ἐδημοσιεύθη καὶ οἱ ἐπίβουλοι ἔφυγον , ὅτι τεῖχος ᾠκοδομήθη καὶ οἱ πολέμιοι ἔπτηξαν , ὅτι τὸ φῶς ἔλαμψε καὶ τὸ σκότος ἐκποδὼν γέγονε καὶ ἢ ἐκκλησία δοξάζει τριάδα ἄκτιστον , ὁμότιμον καὶ ὁμοούσιον , ἀεισέβαστον καὶ ἀειπροσκύνητον , πατέρα καὶ υἱὸν σὺν ἁγίῳ πνεύματι νῦν καὶ ἀεὶ καὶ εἰς τοὺς αἰῶνας τῶν αἰώνων .
κατ  εἰκόνα θεοῦ καὶ ὁμολόγησιν γεγονέναι τὸν ἄνθρωπον καὶ ἡ θεία γραφὴ παραδέδωκε καὶ ὁ τῆς διδασκαλίας λόγος ἠρέμα πως τοῖς φιλομαθέσιν ὑπέδειξε .
καὶ μέμνησθε πάντως οἵ γε φιλόπονοι τῶν ἀκροατῶν , ὅπως ἡμῖν ὁ περὶ τούτων διηνύσθη λόγος , ὅτι τὸ κατ  εἰκόνα προηγουμένως εἰς τὴν τοῦ ἀνθρώπου δεσποτείαν καὶ εἰς τὴν πάντων ἀρχὴν ὑπαγορεύεται ·
ἡ δὲ ὁμοίωσις ταύτης τῆς εἰκόνος εἰς τὴν τῶν ἀρετῶν τελείωσιν ἐκλαμβάνεται .
ἀναγκαῖον δὲ δεῖξαι , ἀδελφοί , καὶ σαφῶς παραστῆσαι , πῶς ὁ παρὰ πάντα τὰ ποιήματα τοῦ θεοῦ μειζόνως τιμηθεὶς ὁ ἄνθρωπος ἐκ τοῦ τιμίου καὶ πρωτοτύπου κάλλους τοῦ θείου χαρακτῆρος εἰς τὴν τῶν ἀλόγων φύσιν καὶ ὁμοιότητα κατηνέχθη 0 .
Εἰκὼν γὰρ ὢν θεοῦ τοῦ φιλανθρώπου , ἑαυτὸν ἠμαύρωσε ταῖς κακίαις καὶ ταῖς παρανομίαις ἤμβλυνε , καὶ ἀληθῶς παρασυνεβληθη τοῖς κτήνεσι τοῖς ἀνοήτοις καὶ ὡμοιώθη αὐτοῖς .
ὅπως ἀνοήτοις κτήνεσι παρωμοιώθη ὁ ἄνθρωπος ἀναγκαῖον ἐξ αὐτῶν ἰδεῖν τῶν ἔργων , οὐχ ἵνα τὰ προλαβόντα μεμψώμεθα , ἀλλὰ ἵνα τὰ παρόντα διορθωσώμεθα 0 .
καὶ γὰρ τὰ κατὰ τὸν Ἀδὰμ ἀναγινώσκεται καὶ πᾶσα ἡ τῶν προλαβόντων ἱστορία , οὐχ ἵνα τοὺς προλαβόντας ἐπαινέσωμεν ἢ μεμψώμεθα , ἀλλ ἵνα τὴν ἀρετὴν μιμησώμεθα καὶ τὴν κακίαν ἐκκλίνωμεν .
ταῦτα δέ , φησὶν ὁ θαυμάσιος Παῦλος , ἐγράφη πρὸς νουθεσίαν ἡμῶν , εἰς οὓς τὰ τέλη τῶν αἰώνων κατήντησε .
τὴν εἰκόνα τοίνυν τὴν καθ ὁμοίωσιν θεοῦ γενομένην ἔρριψεν ὁ ἄνθρωπος ὁ πρῶτος διὰ τῆς παρακοῆς , καὶ πάτημα ἐποίησε δαιμόνων καὶ ταῖς τῶν ἀλόγων ὁμοιώσεσιν ὕβρισε ·
καὶ τὸν μὲν διὰ τὸ ὡμὸν καὶ τυραννικὸν τῶν τρόπων λέοντα μᾶλλον ἢ ἄνθρωπον ἐποίησε , τὸν δὲ λύκον διὰ τὸ ἁρπακτικὸν εἰργάσατο 0 .
Οἱ ἄρχοντες ὑμῶν ὡς λέοντες ὠρυόμενοι , καὶ οἱ κριταὶ ὑμῶν ὡς λύκοι τῆς Ἀραβίας , λέοντας καλέσασα τοὺς ὠμοὺς καὶ τυραννικούς , λύκους δὲ τοὺς ἁρπακτικοὺς καὶ πρὸς πλεονεξίαν βλέποντας 0 1 2 .
ὁρᾷς πῶς ὁ κατ εἰκόνα θεοῦ γενόμενος ἄνθρωπος εἰς τὴν τῶν ἀλόγων τάξιν κατηνέχθη ;
ὅταν οὖν τυραννῇ ὁ ἄνθρωπος , προσαγορεύεται λέων ·
ὅταν ἁρπάζῃ , δέχεται τοῦ λύκου τὴν προσηγορίαν ·
ὅταν ταῖς ἀκολάστοις ἐπιθυμίαις ἐμφύρηται καὶ δίκην ἀλόγων ἐπὶ ταῖς παρανόμους πράξεις ἐκφέρηται .
Εὑρίσκεται πάλιν ἵππος ὁ ἄνθρωπος ·
ἵπποι γάρ φησι θηλυμανεῖς ἐγενήθησαν ·
ἕκαστος ἐπὶ τὴν γυναῖκα τοῦ πλησίον αὐτοῦ ἐχρεμέτιζεν .
ἄλλους πάλιν ἡ κακία ἀπὸ ἀνθρώπων κύνας ἐποίησε .
κύνας , διὰ τί 0 ;
διὰ τὸ ὑλακτικόν , διὰ τὸ πάντοτε θορύβοις καὶ ταραχαῖς χαίρειν 0 .
περιεκύκλωσάν με κύνες .
καὶ τίνες οἱ κύνες 0 ;
συναγωγὴ πονηρευομένων περιέσχον με .
ἄλλους πάλιν ἡ γραφὴ καλεῖ χοίρους , τοὺς ἐν βόθρῳ τῶν ἀτόπων πράξεων ἐμφυρομένους .
μὴ ῥίπτετε τὰ ἅγια τοῖς κυσὶ καὶ τοὺς μαργαρίτας ἔμπροσθεν τῶν χοίρων .
ὁρᾷς πῶς ποικίλος ὁ ἄνθρωπος καὶ πῶς ἡ εἰκὼν ἐκείνη ἡ καθ ὁμοίωσιν θεοῦ γενομένη κατηνέχθη πρὸς τὴν τῶν ἀλόγων ὁμοιότητα , οὐκ ἄλλου τινὸς βιασαμένου , ἀλλὰ τὸν ἄνθρωπον ἑαυτὸν ῥίψαντος 0 ;
ἡ γὰρ γραφὴ οὐ τῇ ἀνάγκῃ τὴν παράβασιν ἐπέγραψεν , ἀλλὰ τῇ προαιρέσει τοῦ τιμηθέντος καὶ τὴν τιμὴν ἀγνοήσαντος .
ἄνθρωπος γάρ φησι ἐν τιμῇ ὧν οὐ συνῆκε .
φέρε πάλιν , εἰ δοκεῖ , σκοπήσωμεν ὡς αὖθις ἑτέρους τινὰς ἡ γραφὴ διὰ τὸ ποικίλον καὶ πανουργικὸν καὶ ὑποκρίσεως γέμον τῆς γνώμης ἐπάγγελμα ἀλώπεκας ὀνομάζει .
διὰ τοῦτο γοῦν τὸν Ἡρώδην ποικίλον ὄντα ταῖς γνώμαις καὶ πανοῦργον ταῖς ἐνθυμήσεσι καὶ ἀσεβείᾳ συζῶντα , εὐσεβείᾳ συσχηματιζόμενον , ὁ σωτὴρ ἀλώπεκα προσαγορεύει .
ἐλθόντων γάρ τινων καὶ ἀπαγγελλόντων αὐτῷ ὅτι 0 ·
βούλεταί σε ἰδεῖν Ἡρώδης , ἡ ἁγία καὶ με γάλη φωνὴ ἀποκριθεῖσά φησιν ·
Εἴπατε τῇ ἀλώπεκι ταύτῃ ·
σήμερον καὶ αὔριον ποιῶ σημεῖα καὶ τῇ τρίτῃ τελειοῦμαι .
Εἴπατε τῇ ἀλώπεκι ταύτῃ , ἀντὶ τοῦ τῇ πεπανουργημένῃ ψυχῇ , τῇ γεμούσῃ δόλου καὶ πάσης πονηρίας καὶ ῥᾳδιουργίας 0 .
ἔγνως , ἀδελφέ , πῶς καλεῖ ἡ γραφὴ τοὺς πανούργους ἀλώπεκας ;
ὅταν τοίνυν λέγῃς Εἰσελεύσονται εἰς τὰ κατώτατα τῆς γῆς , μερίδες ἀλωπέκων ἔσονται , νόησον τὸ αἴνιγμα καὶ μὴ ὑπολάβῃς τὸ αἴνιγμα εἰ μὴ εἰς θεωρίαν ἐκλαμβάνεσθαι 0 .
καὶ πάλιν ἀλλαχοῦ ἔφη ·
μερίδες ὑποκριτῶν ἔσονται .
Οἱ γὰρ τὴν ἀλήθειαν ἀγνοοῦντες , οὐ μετὰ τῶν πιστῶν , ἀλλὰ μετὰ τῶν ὑποκριτῶν τὸ μέρος λαμβάνουσιν .
ὅθεν καὶ ὁ σωτὴρ τὴν ἔννοιαν ταύτην ἐπισφραγίζων φησὶ περὶ τοῦ κακῶς οἰκονομήσαντος ·
Εἰσελεύσεται ὁ δεσπότης τοῦ οἰκέτου ἐκείνου καὶ διχοτομήσει αὐτόν , καὶ τὸ μέρος αὐτοῦ κατὰ τῶν ὑποκριτῶν θήσει .
τοὺς τοίνυν ὑποκριτὰς ἀλώπεκας ἐκάλεσεν ἡ γραφή .
Εἰς τοσαύτας οὖν , ἀδελφοί , ἀπρεπεῖς κατηνέχθη μορφὰς καὶ ὁμοιώσεις ἡ εἰκὼν τοῦ θεοῦ , ὥστε οὐδὲν ἕτερον ὀνομάζει ἡ γραφὴ τὴν οἰκουμένην ἅπασαν πρὶν ἐπιλάμψῃ αὐτῇ ἡ γνῶσις τῆς εὐσεβείας ἢ ἄλογα καὶ κτήνη καὶ ἑρπετὰ καὶ θῆρας ἀγρίους .
ἀμέλει γοῦν καὶ τὸν κορυφαῖον τῶν ἀποστόλων Πέτρον βουληθεὶς ὁ φιλάνθρωπος θεὸς δυσωπῆσαι , ὥστε πάντας δέχεσθαι τοὺς ἐκ τῶν ἀλλοφύλων προσιόντας , τὴν θαυμασίαν ἐκείνην καὶ ξένην ἔδειξε σινδόνα καθιεμένην ἐκ τοῦ οὐρανοῦ ἐν τέτταρσιν ἀρχαῖς , ἐν ᾗ ὑπῆρχε πάντα τὰ τετράποδα τῆς γῆς καὶ τὰ πετεινὰ τοῦ οὐρανοῦ καὶ τὰ θηρία καὶ τὰ ἑρπετά ·
καί φησι πρὸς αὐτόν ·
ἀναστάς , Πέτρε , θῦσον καὶ φάγε .
ὁ δὲ ἀπόστολος ἔφη ·
μηδαμῶς , κύριε 0 ·
οὐδέποτε γὰρ ἔφαγον πᾶν κοινὸν καὶ ἀκάθαρτον .
ἀγνοήσας γὰρ τῆς εἰκόνος τὸ αἴνιγμα ὁ Πέτρος καὶ νομίσας αἰσθητὰ εἶναι τὰ ὁρώμενα , ἀπαγορεύει τὴν βρῶσιν , τὴν Ἰουδαϊκὴν φυλάττων συνήθειαν , καί φησι ·
οὐδέποτε γὰρ ἔφαγον πᾶν κοινὸν ἢ ἀκάθαρτον .
ὁ δὲ κύριος ἔφη πρὸς αὐτόν ·
ἃ ὁ θεὸς ἐκαθάρισε , σὺ μὴ κοίνου .
ταῦτα τοίνυν διελέγετο ὁ σωτὴρ τῷ ἀποστόλῳ περὶ τῶν τετραπόδων τῶν φαινομένων καὶ τῶν θηρίων καὶ τῶν πετεινῶν ·
ὁ δὲ ἀπόστολος τοῦ Χριστοῦ Πέτρος ἐνόησε μετὰ ταῦτα , ὅτι οὐ τὰ πετεινὰ καὶ τὰ θηρία ᾐνίξατο ὁ σωτὴρ διὰ τῆς ὀθόνης , ἀλλὰ τὰ ἔθνη πάντα , καί φησι τῷ Κορνηλίῳ , διαλεγόμενος αὐτῷ ·
ὑμεῖς ἐπίστασθε , ὅτι ἀθέμιτόν ἐστιν ἀνδρὶ Ἰουδαίῳ κολλᾶσθαι τινι ἀλλοφύλῳ ·
ὁ δὲ θεὸς ἔδειξέ μοι μηδενα κοινὸν ἢ ἀκάθαρτον λέγειν ἄνθρωπον .
ἔμαθες , ἀδελφέ , ὅπως διαφόρως ταῖς τῶν ἀλόγων προσηγορίαις ὑβρίσθημεν ;
ὅταν πάλιν Τότε συμβοσκησθήσεται λύκος μετὰ ἀρνοῦ καὶ πάρδαλις συναναπαύσεται ἐρίφῳ καὶ λέων καὶ βοῦς βοσκηθήσονται καὶ ἅμα ἄχυρα φάγονται .
νόησον τὸ αἴνιγμα καὶ ἔκλαβε σαφῶς τὴν θεωρίαν , ὅτι οὐ τῶν ἀλόγων θηρίων σύνοδον μηνύει , ἀλλὰ τὴν ἀνθρώπων κοινωνίαν , καὶ ἑρμηνεύει σαφῶς τῆς εὐσεβείας τὴν κονωνίαν καὶ τὴν διὰ τῆς χάριτος ἐπιλάμψασαν σωτηρίαν πᾶσιν ἀνθρώποις .
ὅταν γὰρ ἴδῃς ἐν ἐκκλησίᾳ πένητα πλουσίῳ συμπαρεστῶτα , ἰδιώτην ἄρχοντι , εὐτελῆ τῷ ὑπερέχοντι , τὸν ἔξω τρέμοντα τὴν δυναστείαν , νόησον τί ἐστι τὸ συμβοσκησθήσεται λύκος μετὰ ἀρνοῦ .
λύκον τοίνυν καλεῖ τὸν πλούσιον , ἀρνίον δὲ τὸν πτωχόν .
καὶ πόθεν τοῦτο 0 ;
ὅτι κοινωνήσει λύκος ἀρνίῳ , ὃν τρόπον πλούσιος μετὰ πτωχοῦ 0 1 .
καὶ πρόσεχε ἀκριβῶς ·
ἔστηκε πολλάκις πλούσιος καὶ πένης ἐν ἐκκλησίᾳ ·
κατέλαβέ σε ὥρα τῶν μυστηρίων ·
ἐξωθεῖται ὁ πλούσιος ὡς ἀμύητος , ἵσταται δὲ ὁ πένης ἐντὸς τῶν οὐρανίων σκηνῶν 0 ·
καὶ οὐκ ἀγανακτεῖ ὁ πλούσιος ·
οἶδε γὰρ ἑαυτὸν ἀλλότριον τῶν θείων μυστηρίων .
ἀλλ ὢ τῆς θείας χάριτος ·
οὐ μόνον ὁμοτιμία ὑπάρχει ἐν τῇ ἐκκλησίᾳ διὰ τὴν τοῦ θεοῦ χάριν , ἀλλὰ καὶ ἡνίκα ἵστανται , πολλάκις ὁ πένης τὸν πλούσιον πρωτεύει ἐν τῇ εὐσεβείᾳ ·
καὶ οὐδὲν ὁ πλοῦτος ὤνησε τὸν ἔχοντα ἐκ τῆς εὐσεβείας , οὐ δὲ πενία τὸν πιστὸν ἐζημίωσε , παριστῶσα αὐτὸν μετὰ θάρσους τῷ ἁγίῳ θυσιαστηρίῳ .
ταῦτα δὲ λέγω , ἀγαπητοί , περὶ τῶν κατηχουμένων καὶ οὐ περὶ τῶν ἁπλῶς πλουσίων .
ἐννόησον , ἀδελφέ , πῶς ὑποχωρεῖ τῆς ἐκκλησίας πολλάκις δεσπότης καὶ προσεδρεύει τοῖς μυστηρίοις πιστὸς οἰκέτης ·
ἀναχωρεῖ ἡ δέσποινα καὶ μένει ἡ θεράπαινα ·
πρόσωπον γὰρ ἀνθρώπου θεὸς οὐ λαμβάνει .
Οὐκ ἔστι τοίνυν ἐν τῇ ἐκκλησίᾳ δοῦλος καὶ ἐλεύθερος , ἀλλ ἐκεῖνον οἶδεν ἡ γραφὴ δοῦλον τὸν τὴν ἁμαρτίαν δεδουλωμένον .
ὁ γὰρ ποιῶν φησι τὴν ἁμαρτίαν δοῦλός ἐστι τῆς ἁμαρτίας .
καὶ ἐκεῖνον οἶδεν ἐλεύθερον τὸν ὑπὸ τῆς θείας χάριτος ἠλευθερωμένον .
ὁ γὰρ νόμος φησὶ τοῦ πνεύματος τῆς ζωῆς ἐν Χριστῷ Ἰησοῦ ἠλευθέρωσέ με ἀπὸ νόμου τῆς ἁμαρτίας .
ἐπεὶ οὖν ἡ εἰκὼν διαφθόρως , ὡς ἔφθημεν εἰπόντες , ἔφθαρτο καὶ διελέλυτο , ἦλθεν ὁ σωτὴρ καὶ τὴν ἰδίαν εἰκόνα πάλιν ἀνέστησε , καὶ ἣν κατέσπασεν ὁ διάβολος , ταύτην ἐφόρεσεν ὁ δημιουργός , ἄνθρωπος γενόμενος ὁ φιλάνθρωπος , οὐ τὴν ἀξίαν ὑβρίζων , ἀλλὰ τὴν φιλανθρωπίαν ὁρίζων .
ὅθεν τοῦτο τὸ θεῖον καὶ ξένον ἔνδυμα Ὁ κύριος ἐβασίλευσεν , εὐπρέπειαν ἐνεδύσατο .
Οὐ τῇ ἀνάρχῳ καὶ ἀσωμάτῳ θεότητι ἔνδυμα δίδοται  Οὐδὲν γὰρ εὐπρεπέστερον θεοῦ , ἵνα θεὸς εὐπρέπειαν ἐνδύσηται 0 .
, ἀλλὰ τῇ ἀνθρωπίνῃ φύσει 0 .
ἡμεῖς γὰρ οἱ ἄνθρωποι τὰ ἀσχήμονα τῶν μελῶν τῇ εὐπρεπείᾳ τῶν ἐνδυμάτων καλύπτομεν ·
ὁ δὲ θεὸς ἁπλοῦς ὢν καὶ ἀσχημάτιστος καὶ μόνος ἔχων ἀθανασίαν , φῶς οἰκῶν ἀπρόσιτον , ποίας εὐπρεπείας δέεται ἢ ποῖον ἔνδυμα περιβάλλεται ;
ἦ δῆλον ὅτι τοῦ σώματος ἀνάληψιν ὁ προφήτης ὠνόμασεν εὐπρέπειαν 0 1 .
καλεῖ δὲ καὶ τὴν οἰκείαν σάρκα εὐπρέπειαν , οὐ διὰ τὴν τοῦ σώματος φύσιν , ἀλλὰ διὰ τὴν τῶν ἀρετῶν κατόρθωσιν .
διὰ τοῦτο εὐπρεπὲς τὸ σῶμα τοῦ κυρίου , οὐκ ἐπειδὴ σῶμα ἦν μόνον , ἀλλ ἐπειδὴ ἁμαρτίαν οὐκ ἐποίησεν , οὐ δὲ δόλος εὑρέθη ἐν τῷ στόματι αὐτοῦ 0 .
πάντας ἀνθρώπους ἐνδύσει καὶ περιθήσει ὡς κόσμον νύμφης 0 .
ἐνεδύσατο κύριος δύναμιν καὶ περιεζώσατο ·
περίζωσαι τὴν ῥομφαίαν σου ἐπὶ τὸν μηρόν σου , δυνατέ , καὶ τὰ ἑξῆς .
καὶ ταῦτα ὥσπερ ὁπλίτην τινὰ δείκνυσι τὸν βασιλέα Χριστὸν , ὅπλα τινὰ τοῦ γηΐνου σώματος ἐνδυόμενον 0 .
καὶ εἰκότως γηΐνου 0 .
Οὐ γὰρ ὁμοίως τοῖς ἀνθρώποις ὁπλίζεται .
ἡμεῖς ἄνθρωποι ὅτε πολλάκις ὁπλιζόμεθα , τὸ ἀσθενὲς φυλάττομεν ὑπὸ τοῦ ἰσχυροῦ .
ὁ θεὸς ὢν ἰσχυρὸς καὶ κραταιὸς καὶ δυνατός , τὸ γήϊνον καὶ ἀσθενὲς περιβάλλεται σῶμα , οὐχ ὑβρίζων τὴν ἀξίαν , ἀλλὰ διὰ τοῦ ἀσθενοῦς τὸ ὑπερβάλλον τῆς δυνάμεως ἐνδεικνύμενος , ὡς Ἀρκεῖ σοι ἡ χάρις μου ·
τὸ ἀσθενὲς τοῦ θεοῦ ἰσχυρότερον τῶν ἀνθρώπων ἐστίν .
ἐνεδύσατο κύριος δύναμιν , τουτέστι διὰ τῆς σαρκὸς ἀναλάμψασαν οἰκονομίαν .
τί γὰρ ἐκείνης τῆς τιμίας καὶ ἁγίας σαρκὸς δυνατώτερον 0 ;
τί δὲ ἰσχυρότερον 0 ;
διὰ γὰρ σώματος τοὺς ἀσωμάτους καὶ πονηροὺς δαίμονας κατηγωνίσατο καὶ διὰ σταυροῦ τὰς ἀντικειμένας δυνάμεις ἐθριάμβευσεν .
τὸ περιζωσθῆναι περιγραφῆναι σημαίνει .
ἐπεὶ οὖν ἡ ἁγία καὶ ἀπερίγραπτος φύσις ἔδοξεν ἐν τῷ σώματι περιγράφεσθαι , οὐ περιγραφεῖσα μὲν κατὰ τὴν ἰδίαν φύσιν , περιγεγράφθαι δὲ νομισθεῖσα κατὰ τὴν φαινομένην ὄψιν , εἰκότως ἔλεγεν ·
ἐνεδύσατο κύριος δύναμιν ·
καὶ περιεζώσατο .
καὶ τί τὸ ἐπαγόμενον 0 ;
καὶ γὰρ ἐστερέωσε τὴν οἰκουμένην , ἥτις οὐ σαλευθήσεται .
ἐπεὶ οὖν τὰ πρῶτα ἐσάλευσε τὴν οἰκουμένην ἡ ἁμαρτία , ἐλθὼν ὁ σωτὴρ ἔπηξε τὸν σταυρὸν καὶ ἐστερέωσε τὴν οἰκουμένην .
σὺ εἶ Πέτρος καὶ ἐπὶ ταύτῃ τῇ πέτρᾳ οἰκοδομήσω μου τὴν ἐκκλησίαν καὶ πύλαι ᾅδου οὐ κατισχύσουσιν αὐτῆς .
ὁ μέντοι στερεὸς θεμέλιος ἕστηκεν ἔχων τὴν σφραγῖδα ταύτην .
δύο οὖν ῥήματα ἐξήνεγκεν ὁ δεσπότης ·
ἐπὶ ταύτῃ τῇ πέτρᾳ οἰκοδομήσω μου τὴν ἐκκλησίαν καὶ πύλαι ᾅδου οὐ κατισχύσουσιν αὐτῆς .
Οὐκ ἐχρήσατο πολλῇ περιόδῳ λόγων .
στερεῶ τὴν ἐκκλησίαν καὶ οὔ τε βασιλεῖς , οὔ τε ἄρχοντες , οὔ τε τύραννοι , οὔ τε δήμιοι , οὔ τε σοφοί , οὔ τε ἄγροικοι , οὔ τε ῥήτορες περιγενήσονται τῆς ἐκκλησίας .
ἄμαχος γὰρ καὶ ἀκαταγώνιστος ἡ βασιλεία τοῦ Χριστοῦ 0 .
ἀλλὰ τῷ ῥήματι τὴν δύναμιν ἐσήμανε καὶ ψιλῇ λέξει τὴν ἐπαγγελίαν ὠχύρωσεν .
δύο ῥήματα , οὐ ψιλὰ ῥήματα , ἀλλὰ θεοῦ ῥήματα 0 .
ὁ γὰρ ῥήματι τὸν οὐρανὸν στερεώσας , καὶ τὴν γῆν θεμελιώσας ῥήματι καὶ τὴν ἐκκλησίαν ᾠκοδόμησε καὶ ἐτείχισε καὶ ἐστερέωσε οἰκουμένην , ἥτις οὐ σαλευθήσεται .
προσπέσωμεν τοίνυν , ἀγαπητοί , τῷ τὴν οἰκουμένην στερεώσαντι καὶ κλαύσωμεν καὶ ἐκδυσωπήσωμεν , ἵνα διὰ τῆς αὐτοῦ φιλανθρωπίας καὶ ἀφάτου δυνάμεως ἑδραῖοι καὶ ἀμετακίνητοι ἐπὶ τὸν ἄσειστον καὶ ἀρραγῆ θεμέλιον μείναντες , αὐτῷ τὴν δόξαν ἀναπέμπωμεν καὶ τὴν εὐχαριστίαν πάντοτε , ἅμα τῷ πατρὶ καὶ τῷ ἁγίῳ πνεύματι , νῦν καὶ ἀεὶ , καὶ εἰς τοὺς αἰῶνας τῶν αἰώνων .
ἐθαύμασα μεθ ὑμῶν , ὦ φιλόχριστοι , τὰ νέα τῆς εὐαγγελικῆς χάριτος διὰ τῆς παλαιᾶς διαθήκης κηρυττόμενα .
ἐφωτίσθην μεθ ὑμῶν τὴν διάνοιαν , θεασάμενος τὸν ἀποστολικὸν χαρακτῆρα ἐν ταῖς προφητικαῖς φωναῖς ἐκλάμποντα .
ὁμολογῶ τὸ κέρδος , ἵνα δέξωμαι τὸν μισθόν .
Εἷδον ξένα μυστήρια διὰ τῆς παλαιᾶς κηρυττόμενα ·
τὸν Ἀβραὰμ ὁρκοῦντα κατὰ τοῦ μυροῦ καὶ μηρὸν μὲν προβαλλόμενον , τὸν δὲ ποιητὴν οὐρανοῦ καὶ γῆς ἐπιμαρτυρόμενον τῷ λόγῳ 0 .
θὲς γάρ φησι τὴν χεῖρά σου ὑπὸ τὸν μηρόν μου καὶ ὄμοσόν μοι τὸν θεὸν τὸν ποιήσαντα τὸν οὐρανὸν καὶ τὴν γῆν .
ἀνακύπτει δὲ ζήτημα .